Harold Kroto

Harold W. Kroto (født 7. oktober 1939 i Wisbech i Cambridgeshire, død 30. april 2016«Sir Harry Kroto, Nobel prize-winning chemist, dies at 76», The Guardian, 2. mai 2016. Lest 3. mai 2016. i Lewes) var en britisk kjemiker og nobelprisvinner. Han ble tildelt Nobelprisen i kjemi i 1996 sammen med Robert Curl og Richard Smalley for oppdagelsen av fullerener.

 Liv og virke 
 Bakgrunn 
Kroto ble født som Harold Krotoschiner. Etternavnet er av schlesisk opprinnelse. Farens familie kom fra Bojanowo i det som nå er Polen, og moren fra Berlin. Begge foreldrene ble født i Berlin og flyktet i 1937 fra nazistene til England, ettersom faren var jødisk.url=http://physicsworld.com/cws/article/news/2016/may/03/buckyball-pioneer-harold-kroto-dies-at-76 Buckyball pioneer Harold Kroto dies at 76, Hamish Johnston, physicsworld.com, 2016-05-03, lest2016-05-04 I 1955 ble navnet forkortet til Kroto.Ingmar Grenthe: Chemistry, 1996-2000. World Scientific, 2003, ISBN 978-9-810-24959-5, S. 35–43 ().

Han vokste opp i Bolton i Lancashire. Han gikk der på Bolton School, sammen med (blant andre) den senere skuespilleren Ian McKellen. I skoletiden begynte han å befatte seg med kjemi, fysikk og matematikk. På anbefaling fra sin kjemilærer Harry Heaney (som senere ble professor for organisk kjemi) begynte han på kjemistudiet i Sheffield.

I 1963 giftet han seg med Margaret Henrietta Hunter.http://www.bolton.ac.uk/MediaCentre/Articles/2016/Apr2016-14.aspx Professor Sir Harry Kroto dies – University of Bolton, bolton.ac.uk, 2016-05-03., lest2016-05-04. Paret fikk to sønner.

 Forsker 
Robert Curl, Harald Kroto og Richard Smalley oppdaget to nye former av karbon, der karbonatomene sitter i sluttede skall. Antallet karbonatomer i skallet  kan variere og ytterligere fullerener har blitt oppdaget senere. De  tidlige kjente formene av karbon var grafitt (to former),  diamant (to former), kaoit og karbon (VI).

Fullerener dannes når gassifisert karbon kondenserer i en atmosfære av  heliumgass. De gassifiserte karbonatomene slår seg sammen til  grupper opp mot noen hundre karbonatomer. Gassen ledes inn i et  vakuumkammer, der den ekspanderer og kjøles ned til noen grader over  det absolutte nullpunkt. Det ble oppdaget at samlinger på 60  karbonatomer var spesielt stabile, noe som tydet på en molekylstruktur  med høy symmetri. Det ble derfor foreslått at molekylene kunne være en  såkalt avkortet ikosaeder, en polyeder med 20 regelbundne  sekskanter og 12 regelbundne femkanter, lignende på det klassiske mønsteret på en fotball. Gjennom videre forskning på slutten av 1980-tallet og  begynnelsen av 1990-tallet kunne Curl, Kroto og Smally vise at den foreslåtte strukturen var riktig.

 Referanser 

 Eksterne lenker 



Kategori:Britiske kjemikere
Kategori:Britiske nobelprisvinnere
Kategori:Nobelprisvinnere (kjemi)
Kategori:Medlemmer av Royal Society
Kategori:Mottakere av Copleymedaljen
Kategori:Personer fra Wisbech